《赠友人诣阙上疏请其先人恤典》
明代·陈迪祥

春云树欲迷，春流浩无极。之子远行迈，感慨欣且恻。

恻念怀先臣，劳勋著绝域。忠魂滞黔天，公论痛久抑。

欣逢圣主兴，朝端光霁辟。天高而听卑，应为鉴忠赤。

仰天试号呼，鹃血化成碧。

作者简介：陈迪祥，字之祺。顺德人。明神宗万历四十六年（一六一八）举人，官国子监博士、兵部司务。